CELEX: 62016FN0030
Language: da
Date: 2016-06-17 00:00:00
Title: Sag F-30/16: Sag anlagt den 17. juni 2016 — ZZ m.fl. mod EIB

16.8.2016   
            
            
               DA
            
            
               Den Europæiske Unions Tidende
            
            
               C 296/46
            
         Sag anlagt den 17. juni 2016 — ZZ m.fl. mod EIB
   (Sag F-30/16)
   (2016/C 296/58)
   Processprog: fransk
   
      Parter
   
   
      Sagsøgere: ZZ m.fl. (ved L.-Y. Levi)
   
      Sagsøgt: Den Europæiske Investeringsbank (EIB)
   
      Søgsmålets genstand og beskrivelse af tvisten
   
   Annullation af de afgørelser, der fremgår af lønsedlerne for april 2016, om fastsættelse af en årlig tilpasning af lønningerne, som er begrænset til 0,6 % for 2016, og annullation af de efterfølgende lønsedler samt, om fornødent, af den informationsskrivelse, som sagsøgte fremsendte til sagsøgerne den 8. marts 2016, og påstand om, at sagsøgte betaler erstatning for de økonomiske og ikke-økonomiske tab, der angiveligt er lidt
   
      Sagsøgernes påstande
   
   
               —
            
            
               Annullation af den afgørelse, der er indeholdt i sagsøgernes lønsedler for april 2016, hvori den fastsatte årlige tilpasning af grundlønnen begrænses til 0,6 % for 2016, og følgelig annullation af de tilsvarende afgørelser, der er indeholdt i de efterfølgende lønsedler, og, om fornødent, annullation af den informationsskrivelse, som sagsøgte fremsendte til sagsøgerne den 8. marts 2016.
            
         
               —
            
            
               Sagsøgte tilpligtes i erstatning for det lidte økonomiske tab at betale (i) den resterende del af lønnen svarende til anvendelsen af den årlige tilpasning for 2016, dvs. en stigning på 2,3 % for perioden fra den 1. januar 2016 til den 31. december 2016; (ii) den resterende del af lønnen svarende til konsekvenserne af anvendelsen af den årlige tilpasning på 2,9 % for 2016 på den løn, som bliver udbetalt fra januar 2016; (iii) morarenter af den skyldige restløn, indtil fuldstændig betaling af de skyldige beløb, idet den morarentesats, der finder anvendelse, skal beregnes på grundlag af den af Den Europæiske Centralbank fastsatte rentesats for primære refinansieringsoperationer i den relevante periode, forhøjet med tre procentpoint, og (iv) erstatning som følge af tabt købekraft.
            
         
               —
            
            
               Sagsøgte tilpligtes at betale hver af sagsøgerne 1 000 EUR i erstatning for det ikke-økonomiske tab.
            
         
               —
            
            
               Den Europæiske Investeringsbank tilpligtes at betale sagens omkostninger.